
Parlamentul  României

Camera  Deputaţilor

Comisia pentru industrii si servicii

 Plx.285/2011                                                                                                      Bucureşti, 24.05.2011



                                                                                                 Nr. 23/147/2011
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative privind completarea articolului 45 din Legea nr.85/2003, Legea minelor, transmis cu adresa nr. Pl.x.285 din 9 mai 2011 şi înregistrat la comisie cu nr.23/147 din 12 mai 2011.
În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

                                   Parlamentul  României

Camera  Deputaţilor

Comisia pentru industrii si servicii
Plx. 285/2011                                                                                                                Nr.23/147/2011
RAPORT  
asupra propunerii legislative privind completarea articolului 45 

din Legea nr.85/2003, Legea minelor

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere în fond, cu propunerea legislativă privind completarea articolului 45 din Legea nr.85/2003, Legea minelor, transmisă cu adresa nr. Pl.x 285 din 9 mai 2011 şi înregistrată la comisie cu nr.23/147 din 12 mai 2011.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
 Senatul în calitate de primă Cameră sesizată, a respins această propunere legislativă  în şedinţa din 4 mai 2011.
           Consiliul Legislativ a avizat favorabil proiectul de lege cu unele observaţii şi propuneri, conform avizului transmis comisiei cu adresa nr. 1592/21.12.2010.

             Guvernul României prin punctul său de vedere transmis cu adresa nr.465/25.02.2011, nu susţine adoptarea acestei propuneri legislative.

Propunerea legislativă are ca obiect completarea art.45 din Legea minelor nr. 85/2003, cu modificările şi completările ulterioare, iniţiativa legislativă vizând ca în termen de 30 de zile de la fiecare încasare la bugetul de stat cu titlul de redevenţă minieră, o cotă de 5% din aceste sume să fie transferate autorităţilor publice locale pe al cărui teritoriu administrativ se desfăşoară exploatarea pentru care s-a achitat redevenţa.

Comisia juridică, de disciplină şi imunităţi, a avizat negativ propunerea legislativă, aviz transmis cu adresa nr. Pl.x – 285 din 24.05.2011.

Comisia pentru Buget, Finanţe şi Bănci a avizat negativ propunerea legislativă, aviz transmis cu adresa nr. 210 din 24.05.2011.

Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, aviz transmis cu adresa nr. 26/219 din 25 mai  2011.
Membrii Comisiei pentru industrii şi servicii au examinat propunerea legislativă în şedinţa din 24 mai 2011 şi au hotărât, cu unanimitate de voturi, să propună plenului Camerei Deputaţilor respingerea acestei iniţiative legislative.


La lucrările comisiei au participat următorii invitaţi: domnul Radu Mihai Claudius – Director general al Agenţiei Naţionale de Resurse Minerale, şi Bădescu George – consilier la PATROMIN.

La lucrările comisiei au fost prezenţi 28 de deputaţi din totalul de 29 de deputaţi membri ai comisiei.
În raport de obiectul şi conţinutul său, propunerea legislativă face parte din categoria legilor ordinare.
                        PREŞEDINTE,                                                      SECRETAR,

                          Iulian Iancu                                                          Mircea Marin
Consilier parlamentar,

   Viorica Petraşcu

